**Fejezetek a római öröklési jog és kötelmi jog köréből forrásszemelvények alapján**

2023/2024. II. félév

*Speciálkollégium a nappali tagozatos hallgatók számára*

A nappali tagozaton meghirdetett szabadon választható speciálkollégium célja, hogy a római öröklési jogi és kötelmi jogi tananyaghoz illeszkedve az egyes jogintézmények részletes elemzését nyújtsa és eredeti forrásszemelvények segítségével ismertesse meg a hallgatókkal. A kurzus teljesítése a feldolgozott témákra vonatkozó házi dolgozat, illetve órai szóbeli referátum formájában történik.

### Feldolgozandó témakörök

### A ./Öröklési jog

1. A római öröklési jog fogalma és tárgya, kapcsolódási pontok az első féléves tananyaghoz. Az öröklési jog jogalap szerinti illetve történeti fejlődése.

2. Az öröklési jog alapfogalmai: az egyetemes és különös jogutódlás, hagyaték, örökség, hagyomány, öröklési jogviszony.

3. Az öröklés, mint folyamat: az öröklési jogképesség. A hagyaték megnyílása és az örökség megszerzésének módjai. A római törvényes öröklés rendszere és történeti fejlődése.

4. A praetor szerepe és reformjai az öröklési jog területén. Alapelvek és érvényesülésük a törvényes öröklés rendjében.

5. A római végrendeleti öröklés kialakulása. A végrendelet fogalma és fajtái, a *favor testamenti* elv érvényesülése az öröklési jog körében. A végrendeleti és a törvényes öröklés szabályainak érvényesülése.

6. A végrendelet ellenére való öröklés szabályai, a mellőzhetetlenség esetei. Az örökösök jogi helyzete. Az osztályra bocsátás és beneficiumok az öröklési jog körében.

7. A halál esetére szóló különös juttatások és összehasonlításuk példák és források segítségével, elhatárolás a kötelmi jog egyes jogintézményeitől.

8. A római öröklési jog továbbélése. Az öröklési jog a XIV-XV. sz.-ban Magyarországon. A törvényes öröklés szabályai. A végrendelkezési jog. Az adoptio: fiúvá fogadás, rokonságba fogadás, tartás és a leánynegyed szabályai.

A./ Vonatkozó forrásszemelvények öröklési jog köréből:

* *A tizenkéttáblás törvény töredékei*, in: IV- V. tábla szövege
* A végrendeleti örökléshez: Gaius: *Inst.* II. 99-108., 114-149., 151-191., 192-289.,
* A törvényes öröklés szabályaihoz: Gaius: *Inst.* III. 1-87. ill. *Digesta* 27. és 28. fejezetének részletei

## B. / Kötelmi jog

1. A kötelmi jog tárgya és fogalma, rendszere, alapelvei és sajátosságai. Elhelyezkedése a többi magánjogi terület között. A kötelmek felosztása Gaius alapján.

2. A kötelem és jogügylet fogalma és viszonya. Érvényesség és hatályosság fogalma példák alapján.

3. A kötelem alanyai, tárgya és tartalma. A szolgáltatások és fajtáik.

4. Felelősségi rendszer a kötelmi jog területén. A szerződési biztosítékok köre. A kártérítési jog alapfogalmai.

5. A szerződés fogalma és általános szabályai: tárgya, tartalma, alanyai. Alapelvek, a szerződési típuskényszer és szerződési szabadság egymás melletti érvényesülése a kötelmi jogban. A szerződési jog fejlődése Rómában.

6. A szerződések felosztása, az egyes szerződéstípusok. Az archaikus jog szerződései és sajátosságai.

7. A reálszerződések és konszenzuál szerződések. Az egyes csoportokba tartozó szerződések felismerése és elemzése forráshelyek alapján, elkülönítésük.

8. Akvázi-kontraktuális és kvázi-deliktuális tényállások helye a kötelmi jog rendszerében.

9. Kötelmi jog továbbélése dióhéjban: kötelmi jogi alapelvek, polgári jogi felelősségtan, jelentősebb szerződéstípusok.

B./ Vonatkozó forrásszemelvények a kötelmi jog köréből:

A kötelmek és a szerződések általános kronológiai- fejlődéstani és dogmatikai elhatárolása, kötelem keletkeztető tényállások: Gaius: *Inst.* III. 88-134., III. 163-167., III. 168-181., *Digesta:* 44.1.1.-44.7. 24. Ulpianus: *D.* 46. 2.1-5., Ulpianus: *D.* 46,3,1, Ulpianus: *D*. 45.1.1- 4.

 Az egyes szerződések kérdésköréhez kapcsolódó forrásszövegek: Gaius: *Inst.* III. 135-162., A reálszerződések közül a kölcsön és a haszonkölcsön elhatárolásához a *D.*13.6 fejezetének egyes szemelvényei, a letéthez a *D*.16.3., a zálogszerződéshez a *D.* 20. fejezetéből vett egyes részletek. A konszenzuálszerződések közül az adásvétel témaköréhez a *D.* 19.1. ill.4., a bérlethez a *D.* 19.2. ill. *D.* 14.2 egyes részletei, a megbízáshoz a *D.* 17.1., a társasághoz pedig a *D*. 17.2 egyes részletei.

**Felhasznált irodalom:**

Földi András-Hamza Gábor: *A római jog története és institúciói*, Nemzeti Tankönyvkiadó, Budapest, aktuális kiadás

Marton Géza: *A római magánjog elemeinek tankönyve*, Melius Kk., Debrecen, 1943.

Wolfgang Waldstein: *A szívébe írva*, Pázmány könyvek, Szent István Társulat, Budapest, 2012. a kötelező tananyag listán megjelölt részei

Zlinszky János: *Ius privatum. A római magánjog története*, Szent István Társulat, Budapest, 2014.

**Források magyar nyelven:**

*A tizenkéttáblás törvény töredékei*, (ford., szerk. Zlinszky János), Szent István Társulat, Budapest, 2015.

Brósz Róbert (ford.): *Gaius institútiói,* Szent István Társulat, Budapest, 2014.

Ifj. Mészöly Gedeon : *Iustinianus császár institútiói*, Budapest, 1997.

**Felhasznált eredeti, idegen nyelvű forráskiadványok :**

*Gai Institutiones*, Seckel-Kuebler Ed, B.G. Teubner, Stuttgart,1968.

*The Digest of Iustinian, Vol. I-IV.,* Mommsen-Kruger-Watson Ed, Univ. Pennsylvania Press, 1988.

**Felhasználható segédanyagok, szótárak:**

Szabó Béla: *Segédanyag a római öröklési jog tanulmányozásához*, PPKE JÁK, Budapest, 2012.

Zlinszky János: *A római jog továbbélése (áttekintő jegyzet),* PPKE JÁK, Római Jogi Tanszék, Budapest, 1997.

Finály Henrik: *A latin nyelv szótára,* Akadémiai Kiadó Zrt., Budapest, 2002*.* (A Magyar Elektronikus Könyvtár sorozatban elektronikusan is elérhető)

Györkösy Alajos: *Latin-magyar kéziszótár*, Akadémiai Kiadó, Budapest, 1994.

Budapest, 2024. február Dr. Andrási Dorottya